રજવાડા ગયા પછી છેલ્લા થોડા દસકામાં સૌરાષ્ટ્રનાં આ લાખેણાં શહેરને જાણે કોઈની નજર લાગી હોય તેમ ગુનાખોરી માટે આ શહેર બદનામ થઈ ચૂકયું છે. ગોંડલમાં ધારાસભ્ય પોપટ લાખા સોરઠિયાની જાહેરમાં હત્યા થઈ હતી ત્યારબાદ હત્યા જેવા ભારે ગુનાઓનો સિલસિલો જારી રહેતા ગોંડલ ગુનાખોરી માટે કુખ્યાત બન્યું છે. રાજાશાહી માટે પ્રખ્યાત ગોંડલ રાજવાડી માટે જાણે દસકાઓ સુધી કુખ્યાત રહ્યું છે. રાજવાડીની જમીનને લઈને થયેલા નિલેષ રૈયાણી હત્યા કેસમાં ગોંડલ ભાજપનાં ધારાસભ્ય જયરાજસિંહ જાડેજા સહિત ત્રણને આજીવન કેદની સજા ફટકારતા રાજવાડી ફરી એક વાર ચર્ચામાં આવી છે.